
	Noteikumu (grozījumu) projekts
19. Izteikt 24.8. apakšpunktu šādā redakcijā:
	Iebildums
Latvijas Darba devēju konfederācija (LDDK) iebilst pret grozījumi Ministru kabineta 2016. gada 15. jūlija noteikumos Nr. 485 "Nozaru ekspertu padomju izveidošanas, darbības un darbības koordinācijas kārtība" (turpmāk – grozījumu projekts) 19. punktu, kas paredz, ka nozaru ekspertu padomes (NEP) nodrošina informācijas apriti starp padomi un profesionālās izglītības iestādēm, attiecīgās nozares ministriju un darba devējiem jautājumos par darba vidē balstītu mācību un prakses  īstenošanu.

Pamatojums:
NEP funkcijas ir noteikts Profesionālās izglītības likumā, tai skaitā attiecībā uz darba vidē balstītām mācībām un praksēm. Saskaņā ar Profesionālās izglītības likuma 12. pantu NEP “veicina darba devēju sadarbību ar profesionālās izglītības iestādēm darba vidē balstītu mācību atbalstīšanā un prakses organizēšanā” (saskaņā ar grozījumiem, kas stājas spēkā 01.04.2022 un kas tika izdarīti, izvērtējot NEP darbību).
Grozījumu projekta redakcija ir interpretējama kā NEP informatīvā starpniecība prakšu un darba vidē balstītu mācību organizēšanā starp profesionālās izglītības iestādēm un darba devējiem, kas pārsniedz Profesionālās izglītības likumā noteikto, rada papildu NEP funkciju bez finansiālā seguma un attiecīgi rada pārmērīgu slogu esošajai NEP organizatoriskai struktūrai un NEP pamatdarbībai.  

 
Piedāvātā redakcija
Izteikt attiecīgo ministru kabineta noteikumu punktu šādi -
“24.8. nodrošina dokumentu un informācijas apriti starp padomi un citām institūcijām.” Šis punkts jau paredz to, ka koordinācijas institūcija nodrošina informācijas apriti starp visām iesaistītajām institūcijām par NEP lēmumiem attiecībā uz visām NEP funkcijām, tai skaitā par darba devēju sadarbību ar profesionālās izglītības iestādēm darba vidē balstītu mācību atbalstīšanā un prakses organizēšanā.
 
	Anita Līce (LDDK)



